එළවළු ප්‍රවාහනය කිරීමේදී ඊයේ (01) සිට පෙට්ටි භාවිතා කිරීම අනිවාර්ය කිරීමත් සමඟ එයට විරෝධය පාමින් නුවරඑළිය ආර්ථික මධ්‍යස්ථානයේ ව්‍යාපාරිකයෝ ඊයේ කොළඹට එළවළු එවීමෙන් වැළකී සිටියහ.මේ හේතුව නිසා ඔවුන්ට බලපා ඇති ප්‍රශ්න හා ගැටලු පිළිබඳව සාකච්ඡා කිරීම සඳහා පශු සම්පත් හා ග්‍රාමීය ප්‍රජා සංවර්ධන අමාත්‍ය හා නුවරඑළිය දිස්ත්‍රික් පාර්ලිමේන්තු මන්ත්‍රී ආරුමුගම් තොණ්ඩමන් මහතාගේ ප්‍රධානත්වයෙන් නුවරඑළිය ආර්ථික මධ්‍යස්ථානයේ දී එළවළු ව්‍යාපාරිකයින් සමග සාකච්ඡාවක් පැවැත්වූහ.මෙහිදී ඔවුන්ගේ ගැටලු හඳුනා ගෙන ජනාධිපතිතුමා සමඟ සාකච්ඡා කර සාධාරණ විසඳුමක් ලබාදෙන බව එම ව්‍යාපාරිකයන්ට ඇමැතිවරයා පවසා සිටියේය.